Γενικά για να νοσήσει κάποιος από κρυολόγημα θα πρέπει να μολυνθεί από έναν ρινοϊό, και οι παράγοντες που αυξάνουν τον κίνδυνο να συμβεί αυτό είναι:
Το κρύο: κάποιος μπορεί να αναπτύξει κρυολόγημα όλο τον χρόνο, αλλά το χειμώνα και το φθινόπωρο η διάδοση του ιού είναι πιο έντονη.
Η ηλικία: τα παιδιά κάτω των 6 ετών είναι πιο πιθανόν να κολλήσουν κάποιο κρύωμα, ιδιαίτερα εάν αυτά βρίσκονται μαζί με άλλα μικρά παιδιά, όπως σε ένα παιδικό σταθμό.
Η επαφή με πολύ κόσμο: ιδιαίτερα όταν κάποιος βρίσκεται σε κλειστό χώρο μαζί με πολλά άτομα, όπως κατά την διάρκεια μιας συναυλίας ή μέσα σε μια τάξη.
Το αδύναμο ανοσοποιητικό: εξαιτίας κάποιας χρόνιας πάθησης ή κάποιας πρόσφατης λοίμωξης.
Το κάπνισμα: φαίνεται ότι τα άτομα που καπνίζουν είναι πιο επιρρεπής στο κρυολόγημα και τείνουν να έχουν πιο σοβαρά συμπτώματα, όταν νοσούν από αυτό.